
–	ob upoštevanju delegirane uredbe Komisije (C(2025)03151),
–	ob upoštevanju pisma Komisije z dne 21. maja 2025, v katerem poziva Parlament, naj izjavi, da ne bo nasprotoval delegirani uredbi,
–	ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 4. junija 2025,
–	ob upoštevanju člena 290 Pogodbe o delovanju Evropske unije,
–	ob upoštevanju Uredbe (EU) 2021/2115 Evropskega parlamenta in Sveta[footnoteRef:1] ter zlasti člena 122, točka (a), [1:  	Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L 435, 6.12.2021, str. 1, ELI: http://data.europa.eu/eli/reg/2021/2115/oj).] 

–	ob upoštevanju člena 114(6) Poslovnika,
–	ob upoštevanju priporočila za sklep Odbora za kmetijstvo in razvoj podeželja,
–	ob upoštevanju da ni bilo izraženo nobeno nasprotovanje v roku iz tretje in četrte alinee člena 114(6) Poslovnika, ki se je iztekel 17. junija 2025,
A.	ker ima glede na trenutno nestabilnost v kmetijskem sektorju po celotni Uniji več držav članic že v prvih mesecih leta 2025 težave pri odločanju o potrebi po pregledu svojih odločitev o prerazporeditvi, sprejetih v letu 2022 na podlagi člena 17(5), člena 88(7) in člena 103 Uredbe (EU) 2021/2115, zaradi česar se šteje, da je treba državam članicam dati dodaten čas za načrtovanje omenjenih prerazporeditev;
B.	ker se je rok iz člena 3(4) Delegirane uredbe Komisije (EU) 2023/370[footnoteRef:2] iztekel 31. maja 2025, je zato izjemno pomembno, da se čim prej določi novi rok 31. avgusta 2025 za predložitev zahtevkov za spremembe, da bi državam članicam omogočili ustrezno načrtovanje in obravnavo; [2:  	Delegirana uredba Komisije (EU) 2023/370 z dne 13. decembra 2022 o dopolnitvi Uredbe (EU) 2021/2115 Evropskega parlamenta in Sveta v zvezi s postopki, roki za predložitev zahtevkov držav članic za spremembe strateških načrtov SKP in nadaljnjimi primeri, v katerih se največje število sprememb strateških načrtov SKP ne uporablja (UL L 51, 20.2.2023, str. 25, ELI: http://data.europa.eu/eli/reg_del/2023/370/oj).] 

C.	ker bi bilo treba Delegirano uredbo (EU) 2023/370 zato ustrezno spremeniti;
1.	izjavlja, da ne nasprotuje delegirani uredbi;
2.	naroči svoji predsednici, naj ta sklep posreduje Svetu in Komisiji.

